section_heading: Životopis
paragraph_text: Rođen je u Karlovcu. U Karlovcu je u školskoj dobi učio pjevanje u Glazbenoj školi, a u Zagrebu je pohađao Glazbenu školu Vatroslava Lisinskog. U Zagrebu je apsolvirao fonetiku i talijanski jezik i književnost na Filozofskom fakultetu, a još je studirao i kemiju na zagrebačkom PMF-u. Studij pjevanja je završio na Muzičkoj akademiji u Zagrebu, u klasi prof. Vlatke Oršanić. Usavršavao se u Salzburgu kod poznatih glazbenih imena: Piotra Beczale, Christe Ludwig i Michaela Schadea i na seminarima poznatih pedagoga.